CELEX: 62019CN0130
Language: da
Date: 2019-02-15 00:00:00
Title: Sag C-130/19: Sag anlagt den 15. februar 2019 — Den Europæiske Revisionsret mod Karel Pinxten

29.4.2019   
            
            
               DA
            
            
               Den Europæiske Unions Tidende
            
            
               C 148/24
            
         
      Sag anlagt den 15. februar 2019 — Den Europæiske Revisionsret mod Karel Pinxten
      (Sag C-130/19)
      (2019/C 148/22)
      Processprog: fransk
      
         Parter
      
      
         Sagsøger: Den Europæiske Revisionsret (ved C. Lesauvage, E. von Bardeleben og J. Vermer, som befuldmægtigede)
      
         Sagsøgt: Karel Pinxten
      
         Sagsøgerens påstande
      
      
                  —
               
               
                  Det fastslås, at Karel Pinxten ikke længere iagttager sine forpligtelser i henhold til artikel 285 TEUF og artikel 286 TEUF og de regler, der er truffet til gennemførelse heraf.
               
            
                  —
               
               
                  Det fastslås, at den sanktion, der er fastsat i artikel 286, stk. 6, TEUF, bringes i anvendelse, idet Revisionsretten overlader det til Domstolen at fastslå rækkevidden heraf.
               
            
                  —
               
               
                  Karel Pinxten tilpligtes at betale sagens omkostninger.
               
            
         Søgsmålsgrunde og væsentligste argumenter
      
      
                  —
               
               
                  For det første har sagsøgte misbrugt Revisionsrettens ressourcer til at finansiere aktiviteter, som ikke har sammenhæng med eller er uforenelige med hans hverv som medlem.
               
            
                  —
               
               
                  For det andet har sagsøgte misbrugt skattemæssige privilegier og anvendt disse ulovligt.
               
            
                  —
               
               
                  For det tredje har sagsøgte udarbejdet falske skadesanmeldelser til forsikringen i forbindelse med angivelige ulykker, som involverede det tjenestekøretøj, som er stillet til hans rådighed.
               
            
                  —
               
               
                  For det fjerde har sagsøgte haft ledelsesfunktioner i et erhvervsdrivende selskab og udført en intens politisk aktivitet i et politisk parti, mens han var medlem af Revisionsretten.
               
            
                  —
               
               
                  For det femte har sagsøgte skabt en situation med interessekonflikter ved at tilbyde en tjenesteydelse til den ansvarlige for en revideret enhed.